Jelgavas novada Lauku sacensību posmu kopvērtējuma nolikums
1. MĒRĶIS UN UZDEVUMI
1.1. Noskaidrot un apbalvot aktīvākos, neatlaidīgākos un ātrākos dalībniekus kopvērtējumā visos 5  lauku sacensību posmos.
1.2. Veicināt regulāru iedzīvotāju dalību tautas sporta aktivitātēs visā sezonas garumā.
2. KOPVĒRTĒJUMA VĒRTĒŠANAS NOTEIKUMI
2.1. Lai pretendētu uz kopvērtējuma apbalvojumu, dalībniekam sezonas laikā ir jāpiedalās vismaz 4 no 5 sacensību posmiem (Lielplatone, Svēte, Eleja, Zaļenieki, Vilce).
2.2. Punktu summēšanas princips: Kopvērtējuma rezultātu veido visu to posmu punktu summa, kuros dalībnieks ir piedalījies. Visi posmos iegūtie punkti tiek saskaitīti kopā, veidojot gala rezultātu. Jo vairāk posmos dalībnieks startē, jo lielāka ir iespēja sakrāt maksimālo punktu skaitu un apsteigt konkurentus.
2.3. Distances nemainības princips: Kopvērtējuma punkti tiek summēti tikai un vienīgi vienas izvēlētās distances un disciplīnas ietvaros.
· Piemērs: Ja dalībnieks pirmajā posmā startējis Tautas distancē, viņam arī pārējos posmos jāstartē Tautas distancē. Punkti starp dažādām distancēm (piemēram, Ģimenes distanci un nūjošanas fitness distanci “Dižciltīgās ļekas”) netiek apvienoti un kopā nesummējas.
3. PUNKTU APRĒĶINĀŠANAS SISTĒMA
3.1. Katrā posmā dalībnieki attiecīgajā distancē un disciplīnā (skriešana, nūjošana, staigāšana) par izcīnīto vietu saņem šādu punktu skaitu:
	Izcīnītā vieta posmā
	Punkti

	1. vieta
	100 punkti

	2. vieta
	90 punkti

	3. vieta
	70 punkti

	4. vieta
	60 punkti

	5. vieta
	50 punkti

	6. vieta
	40 punkti

	7. vieta
	30 punkti

	8. vieta
	20 punkti

	9. vieta
	10 punkti

	No 10. vietas un uz leju
	0 punkti (tiek fiksēts dalības fakts)


3.2. Vienādu punktu summas gadījumā kopvērtējumā augstāku vietu ieņem dalībnieks, kuram ir:
1. Augstāka vieta noslēdzošajā (5.) posmā Vilcē;
2. Vairāk izcīnīto pirmo, otro vai trešo vietu atsevišķos posmos.
4. APBALVOŠANA
4.1. Kopvērtējuma apbalvošana notiek pēc pēdējā 5.posma finiša un 5.posma dalībnieku apbalvošanas.
4.2. Ar speciālām kopvērtējuma balvām tiek apbalvoti ātrākie dalībnieki katrā distancē un disciplīnā vismaz četru posmu kopvērtējuma punktu summā, ņemot vērā sadalījumu pēc dzimuma.
4.3. Īpašā nominācijā: "Lauku posmu aktīvākā ģimene" – tiek apbalvotas ģimenes, kas startējušas vismaz 3 posmos Ģimenes distancē.
4.4. Organizatori un pasākuma sponsori kopvērtējumā var apbalvot dalībniekus arī citās nominācijās.

